Title: Vyhláška Ministerstva dopravy, pôšt a telekomunikácii Slovenskej republiky
Author: Gajdosova
Last saved by: Csobokova
Company: MDPT

Návrh vyhlášky Ministerstva dopravy, pôšt a telekomunikácii Slovenskej republiky
z ........./2003,
ktorou sa ustanovujú podrobnosti o vystrojení  a označení zamestnancov Štátnej plavebnej správy 

Ministerstvo dopravy, pôšt a telekomunikácii Slovenskej republiky podľa § 39 ods. 2 zákona č. 338/2000 Z.z. o vnútrozemskej plavbe a o zmene a doplnení niektorých zákonov v znení zákona č.   /2003 Z.z. ustanovuje:

§ 1

Táto vyhláška ustanovuje podrobnosti o vystrojení a označení zamestnancov Štátnej plavebnej správy, ktorí sú vymenovaní do štátnej služby na štátnozamestnanecké miesto (ďalej len “zamestnanci”).

§ 2

Na účely tejto vyhlášky sa rozumie
a)	vystrojením vybavenie zamestnancov rovnošatou,
b)	rovnošatou určené jednotné vrchné ošatenie zamestnancov (letné, zimné) s označením, z ktorého musí byť zrejmé, že sú zamestnancami Štátnej plavebnej správy a hodnostným označením,
c)	označením zamestnanca znak Štátnej plavebnej správy a rozeta,

§ 3

(1)	Povinné súčasti rovnošaty sú čiapka (klobúk), sako, nohavice (sukňa), košeľa (blúzka), obuv, viazanka, a plášť (vetrovka). Prípustné súčasti rovnošaty sú pulóver, šál, rukavice. Životnosť rovnošaty určuje Štátna plavebná správa.
(2)	Vzor rovnošaty určuje Štátna plavebná správa. Rovnošata je odlišná od rovnošaty príslušníkov odzbrojených síl, Policajného zboru, Zboru väzenskej a justičnej stráže Slovenskej republiky a Železničnej polície.

§ 4

(1)	Znak Štátnej plavebnej správy je umiestnený na rovnošate na vonkajšej strane ľavého rukáva saka, alebo plášťa. Horný okraj znaku je umiestnený 15 cm od vrcholu hlavice rukáva. Rozeta je umiestnená na čiapke na prednej strane.
(2)	Hodnostným označením sa vyjadruje zaradenie zamestnanca Štátnej plavebnej správy na štátnozamestnanneckom mieste do funkcie. Umiestnenie hodnostného označenia na náplecníkoch košele a vetrovky a rukávoch saka a plášťa je uvedené v prílohe. 

§ 5

Táto vyhláška nadobúda účinnosť 1. januára 2004.

Návrh vyhlášky
Ministerstva dopravy, pôšt a telekomunikácií Slovenskej republiky

z  ..........2004,

ktorou sa mení a dopĺňa vyhláška Ministerstva dopravy pôšt a telekomunikácií Slovenskej republiky č. 182/2001 Z.z., ktorou sa ustanovujú podrobnosti o kvalifikačných predpokladoch, o overovaní odbornej spôsobilosti člena posádky plavidla a vodcu malého plavidla a vzory preukazov odbornej spôsobilosti členov posádky plavidla.

Ministerstvo dopravy, pôšt a telekomunikácií Slovenskej republiky podľa § 30 ods. 7 a § 31 ods.3 zákona č. 338/2000 Z.z. o vnútrozemskej plavbe a o zmene a doplnení niektorých zákonov ustanovuje :

						Čl. I

	Vyhláška Ministerstva dopravy, pôšt a telekomunikácií Slovenskej republiky                  č. 182/2001 Z.z., ktorou sa ustanovujú podrobnosti o kvalifikačných predpokladoch                  a o overovaní odbornej spôsobilosti člena posádky plavidla a vodcu malého plavidla sa mení  a dopĺňa takto:

1.	§ 1 znie: “Táto vyhláška ustanovuje
a)	podrobnosti o kvalifikačných predpokladoch a o overovaní odbornej spôsobilosti určených členov posádky plavidla a vodcu malého plavidla,
b)	vzory preukazov odbornej spôsobilosti určených členov posádky plavidla uvedených v prílohe č. 2.”.

2.	§ 3 sa dopĺňa písmenom e), ktoré znie: “e) plavebná prax pre funkciu lodníka je šesť mesiacov.”. 

2.	V § 21 sa vypúšťa odsek 2. Súčasne sa zrušuje označenie odseku 1.

3.	V § 24 sa odsek 1 dopĺňa písmenom h), ktoré znie: “h) pravidlá bezpečnosti prevádzky plavidla.”.

4.	V § 24 ods. 2 sa slová “v prílohe” nahrádzajú slovami “v prílohe č. 1”.

5.	V § 27  ods. 2. sa vypúšťajú slová “Na základe písomnej žiadosti sú”.

6.	Doterajšia príloha sa označuje ako príloha č. 1 a dopĺňa sa príloha č. 2, ktorá znie: 

“Príloha č. 2 k vyhláške č. .../2003 Z.z. 

Vzory preukazov odbornej spôsobilosti určených členov posádky plavidla

A.	Vzor preukazu lodného kapitána I. triedy
B.	Vzor preukazu lodného kapitána II. triedy
C.	Vzor preukazu lodného kapitána III. triedy
D.	Vzor preukazu vodcu prievoznej lode s vlastným strojovým pohonom
E.	Vzor preukazu prievoznej lode bez vlastného pohonu
F.	Vzor preukazu plávajúceho stroja I. triedy kategórie A
G.	Vzor preukazu plávajúceho stroja II. triedy kategórie A
H.	Vzor preukazu plávajúceho stroja I. triedy kategórie B
I.	Vzor preukazu plávajúceho stroja II. triedy kategórie B

7.	Príloha č. 1 sa dopĺňa písmenom H, ktoré znie::
        “ H.  Pravidlá bezpečnosti prevádzky plavidla  
1.	Optická signalizácia plavidiel
2.	Zvuková signalizácia a rádiové spojenie
3.	Signálne znaky a znakovanie vodnej cesty
4.	Pravidlá plavby
5.	Pravidlá na státie.”.

                              				Čl. II

Táto vyhláška nadobúda účinnosť 1. júla 2004.

Pavol Prokopovič
v.r.